Peter Oremus (tréner)

Peter Oremus (* 5. september 1970, Bánov) je bývalý slovenský hokejový útočník. Po skončení hráčskej kariéry sa venuje trénerskej činnosti.

Klubový hokej 
Pochádza z Bánova a s korčuľovaním i hokejom začal v blízkych Nových Zámkoch. V roku 1984 prestúpil do HK Nitra, kde v roku 1988 vyštudoval SPŠ Stavebnú. Je však známy predovšetkým zo sedemročného pôsobenia v klube HK 36 Skalica.

Klubová štatistika

Reprezentácia 
V slovenskej reprezentácii odohral 4 zápasy, neskóroval.

Trénerské pôsobenie 
Pôsobil ako tréner juniorov v HK 36 Skalica a zároveň bol aj manažérom pre mládež. 12. októbra 2006 sa stal trénerom hlavného mužstva tohto klubu, ktoré bolo v tom čase s veľkým odstupom na poslednom mieste. Po výrazne zlepšených výkonoch sa napokon prebojovalo do play-off.

V júni 2007 bol vymenovaný za asistenta reprezentačného trénera Júliusa Šuplera, keď nahradil Zdena Cígera, zaneprázdneného trénerskou funkciou v Slovane, vo funkcii pôsobil do júna 2008, keď sa novým trénerom reprezentácie stal Ján Filc. V auguste 2010 bol vymenovaný do rovnakej funkcie, keď sa stal asistentom Vladimíra Vůjtka.

Od 6. novembra 2012 do zastával post hlavného trénera v českom klube HC Vítkovice Steel. Po nepresvedčivých výkonoch tímu v úvode sezóny 2014/15 Peter Oremus a asistent Roman Šimíček po vzájomnej dohode s vedením tímu 3. novembra 2014 v svojich funkciách skončili a 22. januára 2015 sa stali trénermi HC Košice (Oremus ako hlavný tréner, Šimíček aistent).

Ocenenia 
 2007, 2008 – Zlatý puk (najlepší slovenský tréner)

Rodina 
Peter Oremus je ženatý, v roku 2012 mu zomrela dcéra Terézia. Z tohto dôvodu požiadal o uvoľnenie z funkcie asistenta reprezentačného trénera a na MS 2012 ho nahradil Jerguš Bača.

Referencie

Externé odkazy 
 
 
 Peter Oremus na eliteprospects.com

Slovenskí hokejisti
Slovenskí hokejoví útočníci
Slovenskí hokejoví tréneri
Hráči HK Nitra
Hráči HK Skalica
Hráči MHC Martin
Hráči HC Topoľčany
Účastníci MS v hokeji 2008
Účastníci MS v hokeji 2013